Monina Arevalo Zenarosa

Si **Monina Arevalo Zenarosa** (namundag kan Agosto 22, 1939) sarong retiradong Associate Justice of the Philippine Court of Appeals. An Court of Appeals iyo an ikaduwang pinakahalangkaw na justice court sa Pilipinas, sunod sa Korte Suprema. Ninombrahan siya bilang sarong komisyoner kan Komisyon sa mga Batas Pantawo kan Marso 2023.

Nagserbi siya bilang pamayo kan Independent Commission Against Private Armies, (a.k.a. "The Zenarosa Commission") na pigmukna kan kaidto pa nin Presidente na si Gloria Macapagal Arroyo, na tinawan nin trabaho na bungkagon an mga pribadong armadong grupo sa Pilipinas. Dugang pa, siya an nagkapot kan posisyon bilang Komisyoner kan Presidential Anti-Graft Commission of the Philippines.

## Kamundagan asin Edukasyon
Namundag si Zenarosa kan 1939 sa Masbate. Nakua niya an saiyang Bachelor of Laws degree sa University of Santo Tomas Faculty of Civil Law kan 1959, nakapasar man siya sa Philippine Bar Examination kan parehong taon sa edad na 20. Poon 1961 sagkod 1963, nagkua siya nin Master of Laws sa Far Eastern University Institute of Law, na pigkurumpleto an mga kahagadan kaini.

Sa bilog na karera ni Zenarosa, nag-atendir siya nin mga manlaen-laen na legal na seminar asin kumperensya pareho sa lokal asin internasyonal, na nakasentro sa aplikasyon kan mga partikular na batas asin legal na mga kahaditan. Nag-atendir man siya sa mga prosedimiento sa korte sa Estados Unidos, Europa, asin Latin Amerika.

Ikaanom siya sa siyam na magturugang, na namundag ki Dr. Salvador B. Arevalo asin Concepcion Altarejos, sarong parmasyutiko.

## Karera
Nagpoon si Zenarosa kan saiyang karera sa pagka-hudikatura kan Mayo 1990 bilang sarong Regional Trial Court (RTC) sa Angeles City. Kan huri siyang nadesignar bilang acting Presiding Judge kan RTC Branch 80 sa Quezon City poon kan Enero 16 sagkod nin Marso 31, 1992. Kan Abril 1992, nanombrahan siya bilang Presiding Judge kan Branch 76 kan Quezon City RTC, na kan naghaloy nadesigar siya bilang sarong Special Criminal Court kan Mayo 3, 1966. Nagserbi man siya bilang sarong Presiding Judge kan Branch 96 poon nin Abril 22, 2003, sagkod kan siya nominbrahan bilang sarong Associate Justice kan Philippine Court of Appeals ni Presidente Gloria Macapagal Arroyo kan Marso 15, 2004. 

Bago maglaog sa hudikatura, nagtrabaho si Zenarosa bilang sarong prosecutor sa laog nin labing 15 taon sa Quezon City, na nagkakapot nin manlaen-laen na pangenot na posisyon arog kan Deputized Tanodbayan Prosecutor, Chief of Prosecution Division, Inquest Fiscal para sa Anti-Narcotics Unit, Chief of Review Division, Member of the Anti-Subversion Prosecution Panel, Member of the Anti-Obscenity Task Force, Special Attorney kan Office of the Solicitor General, asin Chairperson kan Committee on Legal Affairs sa Quezon City Consultative Council. Sa kapinunan kan saiyang karera, nagsirbe siya bilang Projects Officer para sa Legal Affairs kan Task Force on Human Settlements kan 1974, Technical Assistant sa Abaca Development Board poon 1966 sagkod 1972, asin Election Registrar sa Mercedes, Camarines Norte poon 1964 sagkod 1966.

Sa bilog niyang karera, nakaresibe of si Zenarosa nin kadakol na mga pag-omaw para sa saiyang mga kontribusyon sa legal na propesyon. Nginaranan siya na Most Outstanding RTC Judge of 2003 kan Citizens Anti-Crime Assistance Group (CAAG) asin nakaresibe nin Award for Judicial Excellence para sa 1997–1998 gikan sa Rotary International, District 3780. Kan 2009, tinawan siya nin Huwarang Inaw Award sa Law and Judiciary Category kan National Mother's Day asin Father’s Day Council asin kan Ideal Parents and Family Foundation.

## Personal na buhay
Pigkasal si Zenarosa ki Hernando P. Zenarosa (nagadan), sarong retiradong diplomatiko asin peryodista. Nagkaigwa sinda nin limang aki: si Jose Salvador, na presenteng yaon sa Korte Suprema; Si Dean Hernando, sarong doktor, naagom si Mary Heidi Teves; Anna Karenina, sarong abogado; Charisse Del Castillo (nagadan); asin si Ernest, na nakabase na ngonyan sa New York City. Igwa man siyang limang makoapo: si Hans asin Sabrina Del Castillo, siring man si Deanne Margaret, Hern Thomas, asin Francesco Antonio Zenarosa.

## Mga Susugan